दिल्ली विश्वविद्यालय: 30 जून से 6 जुलाई तक होंगी प्रवेश परीक्षाएँ
दिल्ली विश्वविद्यालय (डीयू) में प्रव
745a
ेश प्रक्रिया शुरू हो चुकी है। हर साल लाखों छात्रों को डीयू में दाख़िले का इंतज़ार रहता है। डीयू के कई पाठ्यक्रमों में छात्रों को मेरिट के आधार पर दाख़िला मिलता है तो कई पाठ्यक्रमों में प्रवेश परीक्षा के द्वारा प्रवेश मिलता है।
दिल्ली विश्वविद्यालय परास्नातक, एमफ़िल, पीएचडी और नौ स्नातक पाठ्यक्रमों में दाख़िले के लिए 30 जून से 6 जुलाई के बीच प्रवेश परीक्षा आयोजित करेगा। अधिकारियों ने बृहस्पतिवार को यह जानकारी दी है।
इस साल पहली बार नेशनल टेस्टिंग एजेंसी (एनटीए) इन प्रवेश परीक्षाओं का आयोजन कर रही है।
अधिकारियों ने बताया कि इस साल 11 स्नातक पाठ्यक्रमों के लिए प्रवेश परीक्षा आयोजित हो रही हैं लेकिन संगीत और शारीरिक शिक्षा की परीक्षा विश्वविद्यालय आंतरिक रूप से ही आयोजित करेगा।
स्नातक पाठ्यक्रमों में दाखिला प्रवेश परीक्षा के अंक और 12वीं कक्षा के अंक के आधार पर होगा। प्रवेश परीक्षा के तारीखों की घोषणा शुक्रवार को होगी।
जो छात्र डीयू में दाखिला चाहते हैं, उनके लिए पूरे देशभर में परीक्षा केंद्र बनाए गए हैं। डीयू प्रवेश परीक्षा दिल्ली, नोएडा, गुरुग्राम, फ़रीदाबाद, ग्रेटर नोएडा, साहिबाबाद, गाज़ियाबाद, बेंगलुरू, अहमदाबाद, चेन्नई, गुवाहाटी, भोपाल, हैदराबाद, जयपुर, मुंबई, जम्मू, नागपुर, वाराणसी, रांची, त्रिवेंद्रम, पटना, कोलकाता, चंडीगढ़, भुवनेश्वर में आयोजित की जाएगी।
डीयू प्रवेश परीक्षा का पैटर्न
डीयू प्रवेश परीक्षा में कुल 100 प्रश्न पूछे जाएंगे। प्रत्येक प्रश्न के सही जवाब के लिए 4 अंक मिलेंगे जबकि एक ग़लत जवाब पर एक अंक कटेगा। एक सत्र दो घंटे का होगा जिसमें मल्टीपल च्वाइस क्वेश्चंस(एमसीक्यू) पूछे जाएंगे।
बिना प्रवेश परीक्षा वाले पाठ्यक्रमों के लिए हर बार की तरह डीयू कटऑफ़ लिस्ट जारी की जाएगी। पहली कट ऑफ़ 20 जून को जारी होगी जबकि 20-22 जून तक प्रमाणपत्रों का ऑनलाइन सत्यापन, एडमिशन, फ़ीस भुगतान होगा। दूसरी कट ऑफ़ 25 जून को जारी होगी और 27 जून तक प्रमाणपत्रों का ऑनलाइन सत्यापन, एडमिशन व फ़ीस भुगतान होगा।
तीसरी कट ऑफ़ 29 जून को आएगी और 2 जुलाई तक प्रमाणपत्रों का ऑनलाइन सत्यापन, एडमिशन, फ़ीस भुगतान करना होगा। चौथी कट ऑफ़ 4 जुलाई को जारी होगी और 6 जुलाई तक प्रमाणपत्रों का ऑनलाइन सत्यापन, एडमिशन, फ़ीस भुगतान होगा। पांचवी कट ऑफ़ 9 जुलाई को जारी होगी और 11 जुलाई तक प्रमाणपत्रों का ऑनलाइन सत्यापन, एडमिशन, फ़ीस भुगतान होगा।
(भाषा से इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva awa_Deva ilo_Latn hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva mag_Deva hin_Deva